Børs Cafe			Di Derre

O.K., jeg veit det meste er sagt om Bergen by:
Grieg og Wessel, Fisketorget, Brann og paraply.
De har vel fått det meste med.
Enig forsåvidt, det er bare det,
det er litt vanskelig å la denne byen i fred
før noen har sagt noe om Børs Cafe.

Når køen tetter seg foran Opera og Cafe Galleri,
og musikken dundrer innenfor så ingen hører det du prøver å si
da trekker jeg lett på skuldrene
og trekker ned mot Vågen igjen.
Kursen er stø, det er aldri kø,
og du blir tatt imot som en gammel venn.

Gi meg et bord innerst i hjørnet,
og la meg sitte i fred,
for varmen er på en måte litt varmere
på Børs Cafe...

Navnet skjemmer ingen som kjent, men likevel: Børs Cafe.
Det høres nærmest ut som en framtidssynt person hadde moro av
å kalle det nettop det.
Her omsettes lite materiell verdi,
men kanskje har folk desto bedre tid.
Ingen travle japper stopper, ingen business-topper tapper
sin halvliter her, de bare jogger forbi.

Gi meg et bord innerst i hjørnet,
og la meg sitte i fred,
for ølet er på en måte litt kaldere
på Børs Cafe...

O.K., jeg veit det; du likte ikke alt du så.
Duken var vel ikke helt rein, et par av gutta var vel litt vel på'n.
Men du veit, det går ikke bort
selv om du lukker øya igjen,
og det er nå slik det engang er
at det er mye du tilgir en gammel venn.

Gi meg et bord innerst i hjørnet,
og la meg sitte i fred.
Bånn er først nådd når du er nekta
på Børs Cafe.